Komission asetus (ETY) N:o 3506/89, annettu 23 päivänä marraskuuta 1989, yksityiskohtaisista säännöistä tiettyjen tuoreiden tai jäähdytettyjen kalojen kaupan pitämistä koskevien yhteisten vaatimusten soveltamisesta annetun asetuksen (ETY) N:o 3703/85 muuttamisesta



Virallinen lehti nro L 342 , 24/11/1989 s. 0011 - 0012

Suomenk. erityispainos Alue 4 Nide 3 s. 0143

Ruotsink. erityispainos Alue 4 Nide 3 s. 0143



KOMISSION ASETUS (ETY) N:o 3506/89, annettu 23 päivänä marraskuuta 1989, yksityiskohtaisista säännöistä tiettyjen tuoreiden tai jäähdytettyjen kalojen kaupan pitämistä koskevien yhteisten vaatimusten soveltamisesta annetun asetuksen (ETY) N:o 3703/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kalastustuotealan yhteisestä markkinajärjestelystä 29 päivänä joulukuuta 1981 annetun neuvoston asetuksen (ETY) N:o 3796/81(), sellaisena kuin se on viimeksi muutettuna asetuksella (ETY) N:o 1495/89(), ja erityisesti sen 4 artiklan 4 kohdan, ottaa huomioon tiettyjen tuoreiden tai jäähdytettyjen kalojen kaupan pitämistä koskevista yhteisistä vaatimuksista 19 päivänä tammikuuta 1976 annetun asetuksen (ETY) N:o 103/76(), sellaisena kuin se on viimeksi muutettuna asetuksella (ETY) N:o 33/89(), ja erityisesti sen 6 artiklan 7 kohdan, 8 artiklan 5 kohdan ja 9 artiklan, sekä katsoo, että olisi helpotettava valvontatoimenpiteiden toteuttamista; on aiheellista säätää sopivasta määräajasta tiettyjen tuoreiden tai jäähdytettyjen kalojen luokittelua ja merkintöjä varten, saatu kokemus on osoittanut tarpeen laajentaa näytteenottojärjestelmää muihinkin pelagisiin kaloihin kuin silliin ja makrilliin; tämän vuoksi olisi annettava yksityiskohtaiset säännöt näiden lajien saattamiseksi järjestelmän soveltamisalaan kuuluviksi, on siksi tarpeen muuttaa komission asetus (ETY) N:o 3703/85(), ja tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3703/85 seuraavasti: 1) Asetuksen 7, 8 ja 9 artiklasta tulee 10, 11 ja 12 artikla. Korvataan uuden 11 artiklan kolmannen luetelmakohdan sanat "7 artiklan" sanoilla "10 artiklan". 2) Korvataan 6 artikla seuraavasti: "6 artikla Asetuksen (ETY) N:o 103/76 7 ja 8 artiklassa tarkoitetut tuoreus- ja kokoluokkiin luokittelu ja tuoreus- ja kokoluokkien ilmoittaminen on suoritettava riittävän ajoissa ennen ensimmäistä myyntiin saattamista asetuksen (ETY) N:o 3796/81 4 artiklassa säädetyn valvonnan helpottamiseksi. 7 artikla 1. Liitteessä II mainittujen lajien luokittelu eri tuoreus- ja kokoluokkiin näytteenottomenetelmän perusteella asetuksen (ETY) N:o 103/76 9 artiklan mukaisesti on suoritettava noudattaen seuraavissa kohdissa ja 8 artiklassa vahvistettuja yksityiskohtaisia sääntöjä. 2. Näytteet on otettava siten, että ne ovat kyseisten määrien edustavia näytteitä ottaen huomioon jäsenvaltioissa alalla sovellettavat kauppatavat. Näytteitä on otettava säännöllisin väliajoin, ja väliajat on määritettävä otettavien näytteiden painon ja myyntiin saatettavaksi tarkoitetun kokonaismäärän perusteella. 3. Näytteet on otettava myyntiin saatettavaksi tarkoitetusta määrästä, edellyttäen, että niiden paino on vähintään 0,08 prosenttia kustakin yli 100 tonnin painoisesta määrästä, seuraavasti: >TAULUKON PAIKKA> 4. Jos lasti puretaan aluksesta, joka on varustettu säiliöillä kalojen säilyttämistä varten, jokaisen säiliön sisällöstä on otettava näytteet ottaen huomioon edellä mainitut säännökset. 8 artikla 1. Kunkin näytteen kaikki kalat luokitellaan asetuksen (ETY) N:o 103/76 säännösten mukaisesti. Tuoreus pisteytetään mainitun asetuksen liitteessä A olevan 1 sarakkeen arviointiperusteiden mukaisesti. Myyntiin saatettavat määrät on seuraavaksi luokiteltava samoihin luokkiin kuin näytteen kalat, jollei kyseisten määrien silmämääräinen tarkastus anna aihetta epäillä näytteen edustavuutta. Sallitaan 2 artiklassa säädetyt vaihtelut koossa ja tuoreudessa. 2. Jos näytteestä käy ilmi: a) että sellainen osa, joka on yli 10 prosenttia näytteen määrästä tutkituista kaloista, kuuluu laatuluokkaan B, otettavien näytteiden määrä on 7 artiklan 3 kohdan mukaisesti vähintään kaksinkertainen. Asianmukainen määrä kaloja tutkitaan myös asetuksen (ETY) N:o 103/76 liitteen A sarakkeessa II esitettyjen tuoreuden arviointiperusteiden mukaisesti. Nämä määrät voidaan luokitella kuuluviksi B laatuluokkaa ylemmäksi, jos toisen näytteen kaikkien kalojen laatu on laatuluokkaan B kuuluvien kalojen laatua korkeampi; b) että osa tutkituista kaloista ei täytä niitä edellytyksiä niiden pitämiseksi ihmisravinnoksi kaupan, kyseisiä määriä ei saa käyttää tähän tarkoitukseen, ellei asetuksen (ETY) N:o 103/76 6, 7 ja 8 artiklan säännösten mukaisesti tehtävä luokitus osoita, että osaa niistä voidaan pitää ihmisravinnoksi kaupan; c) että tietyt määrät eivät ehkä ole tasalaatuisia tuoreuden ja koon suhteen, asetuksen (ETY) N:o 103/76 11 artiklassa tarkoitetut asiantuntijat päättävät otettavien lisänäytteiden painosta. 3. Jos kalojen silmämääräisestä tarkastuksesta käy ilmi, että niitä ei ole säilytetty aluksilla asetuksen (ETY) N:o 103/76 6 artiklan 6 kohdassa säädetyllä tavalla, sovelletaan 2 kohdan a alakohdassa määritettyä pisteytystapaa. 9 artikla Jäsenvaltiot varmistavat säännöllisin väliajoin tehdyillä tarkastuksilla näytteenottojärjestelmän mukaisesti luokiteltuja tuotteita koskevien asetuksen (ETY) N:o 103/76 säännösten noudattamisen." 3) Liitteestä tulee liite I ja lisätään uusi liite II seuraavasti: "LIITE II 1. Clupea harengus -lajin sillit 2. Sardina pilchardus -lajin sardiinit 3. Scomber scombrus -lajin makrillit 4. Scomber japonicus -lajin makrillit 5. Piikkimakrilli (Trachurus -lajit) 6. Sardelli (Engraulis -lajit) 7. Maena smaris -lajin pikarellit" 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä marraskuuta 1989. Komission puolesta Manuel MARÍN Varapuheenjohtaja () EYVL N:o L 379, 31.12.1981, s. 1 () EYVL N:o L 148, 1.6.1989, s. 1 () EYVL N:o L 20, 28.1.1976, s. 29 () EYVL N:o L 5, 7.1.1989, s. 18 () EYVL N:o L 351, 28.12.1985, s. 63